प्रचण्डका अनुसार दुवै पार्टीले आन्तरिक निर्णय गरेपछि मंगलबार एकता संयोजन समितिको बैठक बस्नेछ । ‘आन्तरिक छलफलपछि एकता संयोजन समितिको बैठकमार्फत केही दिनभित्र एकता प्रक्रिया निष्कर्षतिर पुग्नेछ,’ प्रचण्डले भने । समितिमा एमालेबाट अध्यक्ष ओलीसहित वरिष्ठ नेता झलनाथ खनाल, माधवकुमार नेपाल, उपाध्यक्ष वामदेव गौतम र महासचिव ईश्वर पोखरेल छन् । त्यस्तै, माओवादी केन्द्रबाट प्रचण्डसहित नेताद्वय नारायणकाजी श्रेष्ठ र रामबहादुर थापा बादल छन् ।
